ทิพาวดี เมฆสวรรค์

คุณหญิง ทิพาวดี  เมฆสวรรค์ (เกิด 1 มกราคม พ.ศ. 2489) ที่ปรึกษาในคณะกรรมการปฏิรูปประเทศด้านการบริหารราชการแผ่นดิน กรรมการผู้ทรงคุณวุฒิในคณะกรรมการส่งเสริมความเท่าเทียมระหว่างเพศประกาศสำนักนายกรัฐมนตรีเรื่อง แต่งตั้งกรรมการผู้ทรงคุณวุฒิในคณะกรรมการส่งเสริมความเท่าเทียมระหว่างเพศ รองประธานกรรมการมูลนิธิรอยัลแบงค์คอกซิมโฟนีออร์เคสตรา ในรัฐบาล พลเอก ประยุทธ์ จันทร์โอชา

อดีตกรรมการในคณะกรรมการปฏิรูปประเทศด้านการบริหารราชการแผ่นดินกรรมการในคณะกรรมการปฏิรูปประเทศด้านการบรหารราชการแผ่นดิน อดีตรัฐมนตรีประจำสำนักนายกรัฐมนตรี อดีตปลัดกระทรวงวัฒนธรรม, อดีตปลัดกระทรวงเทคโนโลยีสารสนเทศและการสื่อสาร และอดีตเลขาธิการสำนักงานคณะกรรมการข้าราชการพลเรือน เป็นผู้ที่มีบทบาทสำคัญร่วมกับกระทรวงการคลังและหน่วยงานที่เกี่ยวข้อง ในการศึกษาและผลักดันให้เกิดกองทุนบำเหน็จบำนาญ
ข้าราชการ (กบข.) ในขณะที่ดำรงตำแหน่งเลขาธิการ ก.พ. ได้ริเร่มการปฏิรูประบบราชการตั้งแต่ปี พ.ศ. 2542-2545 จนสำเร็จ การให้ความสำคัญต่อความเสมอภาคของบทบาทชายหญิง ทั้งในสถานที่ทำงานและภายนอก รวมทั้งเป็นผู้ที่มีความโดดเด่นยิ่งด้านการต่างประเทศ สามารถระดมความช่วยเหลือจากองค์กรระหว่างประเทศต่าง ๆ มาสู่สำนักงาน ก.พ. อย่างมากมาย เช่น โครงการพัฒนาแห่งสหประชาชาติ (UNDP) ธนาคารโลก (World Bank) และธนาคารเพื่อการพัฒนาแห่งเอเชีย (ADB)

 ประวัติ 
คุณหญิงทิพาวดี  เมฆสวรรค์ เป็นบุตรีของพลโท เฉลิม และนางเครือน้อย สุทธิรักษ์ สมรสกับ ดร.ธวัช เมฆสวรรค์ อดีตอธิบดีกรมประชาสัมพันธ์โดยมีบุตรธิดา 2 คน คือ นางทวิวัลยา เมฆสวรรค์ และนายวิทวัส เมฆสวรรค์

 การศึกษา 
 มัธยมศึกษาปีที่ 3 จากโรงเรียนเซนต์ฟรังซิสซาเวียร์คอนแวนต์
 มัธยมศึกษาปีที่ 6 จากโรงเรียนสตรีวิทยา
 Bachelor of Arts (Sociology) จาก San José State University รัฐแคลิฟอร์เนีย ประเทศสหรัฐอเมริกา
 Master of Public Administration จาก Harvard University รัฐแมสซาชูเซ็ท ประเทศสหรัฐอเมริกา
 Certificate in Personnel Management จาก Civil Service Training Institute ประเทศสหรัฐอเมริกา
 วิทยาลัยป้องกันราชอาณาจักร 
 ประกาศนียบัตรการอบรมหลักสูตรนักบริหารระดับสูง สำนักงานคณะกรรมการข้าราชการพลเรือน
 ประกาศนียบัตรการอบรมหลักสูตรกรรมการ สถาบัน Institute of Directors

 การทำงาน 
 ภาครัฐ 

คุณหญิงทิพาวดี เมฆสวรรค์ เริ่มรับราชการในตำแหน่งวิทยากรโท สำนักงานคณะกรรมการข้าราชการพลเรือน (ก.พ.) ในปี พ.ศ. 2510 และได้เลื่อตำแหน่งเรื่อยมา กระทั่งในปี พ.ศ. 2526 ได้รับตำแหน่งผู้อำนวยการกองวิชาการ (เจ้าหน้าที่วิเคราะห์งานบุคคล ระดับ 8) พ.ศ. 2532 เป็นผู้เชี่ยวชาญพิเศษด้านระบบโครงสร้างการบริหารงานบุคคล (เจ้าหน้าที่วิเคราะห์งานบุคคล ระดับ 9) และเป็นรองเลขาธิการ ก.พ. ในปี พ.ศ. 2535 เลขาธิการ ก.พ. ในปี พ.ศ. 2540 ต่อมาได้รับแต่งตั้งเป็นปลัดกระทรวงถึง 2 กระทรวง คือ กระทรวงเทคโนโลยีสารสนเทศและการสื่อสาร ในปี พ.ศ. 2545 และกระทรวงวัฒนธรรม ในปี พ.ศ. 2547

ในการจัดตั้งรัฐบาลหลังการรัฐประหาร พ.ศ. 2549 คุณหญิงทิพาวดี เมฆสวรรค์ ได้รับตำแหน่งรัฐมนตรีประจำสำนักนายกรัฐมนตรีพระบรมราชโองการ ประกาศ แต่งตั้งรัฐมนตรี (คณะรัฐมนตรี ชุดที่มี พลเอก สุรยุทธ์ จุลานนท์ เป็นนายกรัฐมนตรี) ในรัฐบาลดังกล่าวด้วย
อดีตประธานกรรมการในคณะกรรมการปฏิรูปประเทศด้านการบริหารราชการแผ่นดิน

 เอกชน 
 ประธานบริษัท สุทธิปัญญา จำกัด 

 อื่น ๆ 
 คณะกรรมการกฤษฎีกา 
 นายกสมาคมติดตามการพัฒนาสตรีในประเทศไทย 
 ประธานกรรมการ มูลนิธิประเทศไทยใสสะอาด 
 กรรมการมูลนิธิวงดุริยางค์ซิมโฟนีกรุงเทพฯ 
 กรรมการที่ปรึกษาองค์การเพื่อความโปร่งใสในประเทศไทย

 เครื่องราชอิสริยาภรณ์ 
 ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๒ ตอนที่ ๖ ข หน้า ๓, ๕ พฤษภาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๘, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๑๘, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๐ ตอนที่ ๓๖ ง ฉบับพิเศษ หน้า ๓, ๒๖ มีนาคม ๒๕๓๖

 ต่างประเทศ 
  : พ.ศ. 2539 - 80px Chevalier de l'Ordre des Arts et des Lettres

 รางวัล 
 ผู้บริหารราชการพลเรือนดีเด่น ประจำปี พ.ศ. 2542 (รางวัลครุฑทองคำ) สมาคมข้าราชการพลเรือนแห่งประเทศไทย 
 นักวิชาชีพสตรีตัวอย่าง-ส่วนกลาง/ภาครัฐ ประจำปี พ.ศ. 2542 สหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชูปถัมภ์ 
 บุคคลดีเด่นด้านการพัฒนาสตรี ประจำปี พ.ศ. 2541 คณะกรรมการส่งเสริมและประสานงานสตรีแห่งชาติ (กสส.) สำนักนายกรัฐมนตรี 
 ยอดหญิง ปี พ.ศ. 2541 สมาคมส่งเสริมสถานภาพสตรี 
 สตรีตัวอย่างแห่งปี ประจำปี พ.ศ. 2540 สาขาบริหารงานข้าราชการพลเรือนมูลนิธิเพื่อสังคมไทย

 อ้างอิง 

หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:บุคคลจากโรงเรียนสตรีวิทยา
หมวดหมู่:คุณหญิง
หมวดหมู่:รองนายกรัฐมนตรีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:ข้าราชการพลเรือนชาวไทย
หมวดหมู่:บุคคลผู้ได้รับรางวัลครุฑทองคำ
หมวดหมู่:ปลัดกระทรวงวัฒนธรรมไทย
หมวดหมู่:ปลัดกระทรวงดิจิทัลเพื่อเศรษฐกิจและสังคมไทย
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญจักรพรรดิมาลา